open-index/open-wikipedia-markdown huggingface dataset:
Voerså

**Voerså** is ’n plek in die Deense Noord-Jutlandstreek in die Frederikshavn-munisipaliteit. Volgens die 2008-sensus woon daar 576 mense.
Vognsild

**Vognsild** is ’n plek in die Deense Noord-Jutlandstreek in die Vesthimmerland-munisipaliteit. Dit het 265 inwoners (2008).
Vestervig

**Vestervig** is ’n plek in die Deense Noord-Jutlandstreek in die Thisted-munisipaliteit. Dit het 658 inwoners (2011). Dit het ’n groot kerk, die Vestervig Abdy, wat as katedraal tot 1130 gedien het.
Hoërskool Nelspruit

**Hoërskool Nelspruit** is 'n Afrikaans sekondêre skool wat in Nelspruit (in Mpumalanga) geleë is. Skoliere verwys na hulleself as *Nellies*.

## Geskiedenis 
Die skool is in 1916 gestig en het bestaan uit beide 'n hoër- en laerskool. Reeds in 1933 het die gedagte ontstaan dat die junior- en seniorleerlinge geskei moet word. Die eerste matriekeindeksamen is in 1948 hier afgelê. Die eerste geboue van die huidige Hoërskool Nelspruit is in 1952 voltooi en in gebruik geneem. Die oorspronklike geboue word nou deur Laerskool Nelspruit gebruik.

## Vakpakkette 
### Graad 08 tot 09 
*Leerders is vir die twee grade verplig om die volgende vakke te neem:*
# Afrikaanse geletterheid
# Engelse geletterheid
# Tegnologie
# Wiskundige geletterdheid
# Natuurwetenskappe
# Kuns en kultuur
# Ekonomiese en bestuurswetenskappe
# Lewensoriëntering

### Graad 10 tot 12 
''Leerders moet aan die einde van graad 9 'n keuse maak tussen vakpakette wat 7 (of meer) van die volgende vakke insluit:*

*Verpligte vakke*
# Afrikaans huistaal
# Engels eerste addisionele taal
# Lewensoriëntering
# Wiskunde akademies of Wiskundige geletterdheid
*Keusevakke''
# Fisiese wetenskappe (Natuur- en skeikunde)
# Lewenswetenskappe (Biologie)
# Inligtingstegnologie
# Rekenaargebruikerstegnologie (Rekenaarstudie en rekenaartik)
# Rekeningkunde
# Besigheidstudies (Bedryfsekonomie)
# Gasvryheidstudies (Hotelhouding en spyseniering)
# Ingenieursgrafika en -ontwerp (Tegniese tekene)
# Siviele tegnologie (Houtwerk)
# Toerisme
# Geografie

## Koshuise 
Hoërskool Nelspruit beskik oor twee koshuise byname Huis Hermann Davin en Huis Mare.

## Verwysings 
## Eksterne skakels 
* Hoërskool Nelspruit se amptelike webtuiste
Kook en Geniet

**Kook en Geniet** is 'n Afrikaanse kookboek wat as 'n gesaghebbende bron van eg Suid-Afrikaanse disse beskou word. Die boek is oorspronklik deur S.J.A. (Ina) de Villiers in 1951 in haar private hoedanigheid uitgegee, nadat die Suid-Afrikaanse uitgewers nie geïnteresseerd was om dit te publiseer nie. Die Engelse vertaling staan bekend as *Cook and Enjoy It* en is in 1961 deur De Villiers uitgegee. Die onderwysdepartement het die boek voorgeskryf vir kookkuns.

*Kook en Geniet* is in 1961 deur die *Central News Agency* (CNA) gepubliseer, en vanaf 1972 en verder deur Human & Rousseau nadat CNA die publisering van boeke gestaak het.

In 1990 verkry Human & Rousseau die regte om die Afrikaanse weergawe te herproduseer en te bemark, wat 'n volledig hersiene uitgawe in 1992 met 'n nuwe voorkoms vir beide die Afrikaanse en Engelse weergawes oplewer. Die nuwe uitgawe poog om die karakter van die oorspronklike boek se meer as 700 resepte, en die basiese beginsels van kook te behou, maar baie resepte word aangepas vir die gebruik van moderne kombuistoerusting, soos mikrogolwe en voedselverwerkers.

Vir die 1992-hersiening is 'n paar resepte opnuut getoets en in 'n makliker om te volg styl herskryf. Hoewel 'n paar resepte geredigeer en vervang is, is gepoog om die oorspronklike karakter van Ina de Villiers se klassieke kookboek te behou.

In 2009 het Human & Rousseau 'n nuwe, bygewerkte en hersiene weergawe van die boek gepubliseer. *Eunice van der Berg*, die oorspronklike outeur se dogter, was in beheer van die proses om nuwe lewe in die boek te blaas. Hierdie uitgawe keer terug na 'n formaat wat meer in lyn met die oorspronklike uitgawe is, maar moderne tegnieke en benaderings word ook opgeneem. Onder die veranderinge was 'n afgekorte titel vir die Engelse uitgawe: *Cook and Enjoy*.

S.J.A de Villiers is op 20 September 2010 op die ouderdom van 91 oorlede. Sy word oorleef deur 2 dogters en ses kleinkinders.

Daar is in 2005 geskat dat meer as 'n half miljoen Afrikaanse eksemplare verkoop is. Teen die tyd van die skrywer se dood, het verkope in beide tale meer as 'n miljoen oortref, wat dit die suksesvolste Suid-Afrikaanse kookboek ooit maak. Sedert die eerste uitgawe tot die outeur se dood was die boek nooit uit druk nie.

## Verwysings 
## Sien ook 
Voorbeelde van resepte uit die boek:
* Macaroni en kaas
* Melktert
* Tamatiebredie

## Eksterne skakels 
* Human & Rousseau se tuisblad
Dorf Mølle

**Dorf Mølle** is ’n windmeul en ’n watermeul wat 6&nbsp;km noord van die Deense dorp, Dronninglund, aan die Vensysselstreek, geleë is. Die tuin met die geboue daar naby word as ’n museum ingespan.

## Eksterne skakel 
*Museum
Dronninglund

**Dronninglund** is ’n plek in die Deense Noord-Jutlandstreek in die Vendsysselstreek.

## Voormalige munisipaliteit 
Die oppervlakte beslaan 316,23&nbsp;km². Die voormalige munisipaliteit het uit 7&nbsp;672 mans en 7&nbsp;541 vroue inwoners bestaan (2005). Die Dronninglund-munisipaliteit val sedert 2007  onder die nuutgevormde Brønderslev-munisipaliteit.

## Plek 
Daar bly in Dronninglund 3&nbsp;196 inwoners (2011). Besienswaardighede sluit die Dronninglund Slot en Dorf Mølle in.
Asaa

**Asaa/Aså** is aan die ooskus van Noord-Jutlandstreek geleë in Aså-Melholt. Dit is 'n dorpie met 1 201 inwoners (2012) en is geleë in die Brønderslev-munisipaliteit.

Asaa is 'n klein vissersdorpie by Kattegat, met 'n kenmerkende eilandhawe aan die einde van 'n 450 meter lange dam (gebou in 1896). Dit is ook 'n gewilde vakansieoord vir kampeerders, watersportgeesdriftiges en somervakansiegangers. Vanaf 1914-1968 het die dorp 'n spoorweg Fjerritslev-Frederikshavn asook 'n spoorverbinding genaamd Asaabanen gehad wat kon loop tot in Dronninglund en daarna verder na Aalborg.

Asaa is ongeveer 7 kilometer van Dronninglund, byna 19 van Hals, 24 van Sæby en 39 van Aalborg.

## Naam 
Die dorpsnaam se herkoms en betekenis is onseker, maar daar is glo 'n verbinding gemaak tussen die Ouddeense "asa" (*gis*, *swel*) en "å" (*stroom*), as beskrywing van die stroom. Die amptelike spelwyse het die gebruik van "å" aanbeveel, maar "aa" is waarskynlik ook toegelaat. Die dorp se naamskrywe word nie spesifiek vermeld in die spelwoordeboek nie. Brønderslev-munisipaliteit gebruik al twee spelvorme, maar meestal met "aa". Post Danmark (die Deense poswese) het reeds in die 1980's Asaa met 'n dubbel-a gespel.

Asaa is ook bekend onder die naam "die Ooskus se pêrel".

duimnael|senter|350px|'n Straat in Asaa

## Verwysings
Blanco

**Blanco** is 'n dorpie net noordwes van George in die Wes-Kaap, Suid-Afrika. Die dorpie het ontstaan as *Suid-Stasie* toe die Montagupas gebou is en is langs die N12 nasionale pad aan die voet van die Outeniekwapas. Vandag is dit bekend vir die hops wat hier verbou word.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Henley on Klip

**Henley on Klip** is 'n nedersetting in Gauteng, Suid-Afrika. Die dorpie is net noordoos van Meyerton langs die Kliprivier geleë. Die "Bass Lake" in Henley-on-Klip is 'n gewilde bestemming vir skubaduikers.

## Geskiedenis 
Die dorp is in 1904 gestig, deur advokaat Horace Kent. Kent is in 1855 in Henley on Thames, Engeland, gebore en het in 1898 na Suid-Afrika gekom. Die gebied waar Henley-on-Klip geleë is, het Kent aan sy tuisdorp herinner. In samewerking met die *Small Farms Company (SFC)* het Kent die grond van 410 morg (346&nbsp;ha) in 1903 gekoop van ene mnr. C.J. van Der Westhuizen, vir 'n prys van 5000 pond.

In 1904 het die *Small Farms Company* besluit om die Kliprivier op te dam sodat regattas op die rivier gehou kan word. Die konstruksie van 'n keerwal op die rivier het in Januarie 1904 begin, en in Maart 1905 is die wal voltooi.

Die Henley on Klip Hotel is in 1904 gebou en op 24 Mei 1905 vir die publiek geopen. Die Henley-roeiklub en die Henley-gholfbaan is ook in hierdie tyd gebou. Die gholfbaan is aan beide kante van die rivier uitgelê, en spelers moes die rivier per boot oorsteek. Roeibote is beskikbaar gestel, en 'n opsigter is aangestel om die roeibote aan die publiek uit te verhuur.

## 1970 Busramp 
Op 28 Januarie 1970 het 'n skoolbus op die spoorlyn gaan staan en is deur 'n postrein in stukke geruk. Van die 42 kinders op die bus is 23 dood en 16 ernstig beseer. Twee het ongedeerd daarvan afgekom. Die busbestuurder, ene mnr. Koekemoer, is nie beseer nie. Johan le Roux, 'n matriek leerling by Hoërskool Dr Malan, het ten minste twee kinders deur 'n busvenster gestoot voordat die trein die staande bus getref het en het self in ongeluk gesterf.

## Fotogalery 

Lêer:Graves of Horace, Elizabeth and Doris Kent.jpg|Grafte van Horace Kent, stigter van Henley on Klip, sy vrou, Elizabeth Kent, en hulle dogter, Doris Kent. Die grafte is by die St. Paul's Kerk geleë.
Lêer:Henley on Klip - Klip River.jpg|Die Kliprivier by Henley-on-Klip.
Lêer:Kidson Wier in Henley on Klip.jpg|Die "Kidson Weir" by Henley-on-Klip.
Lêer:Flooding at the Kidson Weir, Dec 2010.JPG|Die "Kidson Weir" oorstroom.
Lêer:The Henley Loslappies.JPG|Die Henley-loslappies.
Lêer:Oprah Winfrey Leadership Academy for Girls.JPG|Oprah Winfrey se "Leadership Academy for Girls" te Henley-on-Klip.

## Sien ook 
* Henley-on-Klip, rolprent oor busongeluk wat hier plaasgevind het
* Lys van dorpe in Suid-Afrika

## Bronne 
* Ensiklopedie van Suidelike Afrika, Eric Rosenthal, 1967.
* Van Eck, Koos (2010) *A River runs through: A history of Henley on Klip*. Vanderbijlpark: Corals Publishers, 

## Verwysings
Dagen

**DAGEN ** (algemeen geskryf as **Dagen**) was ’n Deense dagblad wat slegs vir 41 uitgawes gepubliseer is, vanaf 22 Oktober 2002 tot 6 Desember 2002. DAGEN was die eerste nuwe koerant in bykans 50 jaar in Denemarke.

Op 6 Desember 2002 het Dagen 34,9 miljoen DKK skuld gehad en is op 13 Desember 2002 bankrot verklaar.

Peter Linck was die stigter van die koerant en die redakteur was Kresten Schultz Jørgenson.

Die koerant het meer mediadekking gehad oor sy bankrotskap as wat dit kon verhoed. Die mediadekking was uitermatig intens. Baie het die koerant se eie leuses gebruik om te spot oor sy bankrotskap; ’n bekende een was "til folk som kan læse, fra folk som ikke kan regne"  (Deens: *vir mense wat kan lees, van mense wat nie kan reken nie*) as ’n verwysing na die uitermatige hoë skuld wat hy gehad het.

## Slagspreuke 
DAGEN het  enkele leuses gehad, met die doel om meer aandag te trek as ander eietydse koerante.

* *Til folk som kan læse, fra folk der kan skrive * (Deens: *Vir mense wat kan lees, van mense wat kan skryf *).
* *Hverken venstreorienteret eller højreorienteret*, men velorienteret (Deens: *nie linksgesind of regsgesind nie, maar wel aanwesig*)

## Sien ook 
* Lys van Deense koerante

## Bronne 
## Eksterne skakels 
*  DAGEN se eie webwerf 
*  Peter Linck-effekten 
*  "Ingen kender DAGEN" - en håndsyet italiensk sandals turbulente liv 
*  En moderne Avis-mission
Kjøbenhavnposten

duimnael|300px|Kjøbenhavnsposten van 28 November 1838.

**Kjøbenhavnposten** was ’n Deense koerant wat in 1827 deur A.P. Liunge gestig is.

Een van die Hans Christian Andersen se eerste gedigte, Det døende Barn (*die sterwende kind*) is op 27 September 1827 in hierdie koerant gepubliseer. Op 13 Mei 1833 is ’n parodie deur ’n anonieme skrywer oor hierdie werk ook gepubliseer.

## Verwysings
The Copenhagen Post

**The Copenhagen Post** is ’n weekblad wat Deense nuus in Engels beide nasionaal en internasionaal aanbied; dit is die enigste Engelstalige koerant wat in Denemarke uitgegee word. Dit is in November 1997 deur San Shepherd gestig en het ’n weeklikse sirkulasie van tussen 12 000 en 15 000. Die huidige hoofredakteur is Kevin McGwin.

## Geskiedenis 
Hoewel die weekblad in 1997 gestig is, het die gedrukte weergawe van *The Copenhagen Post* eers in Februarie 1998 die lig gesien. Sedert 2000 is *The Copenhagen Post* deur Ejvind Sandal uitgegee. In 2002 het Jesper Nymark as Hoofuitvoerende Beampte ingetree.

## Inhoud 
*The Copenhagen Post* is geskoei rondom die redaksionele samewerking met nasionale nuusdiens Ritzaus Bureau en die dagblad Jyllands-Posten, sowel as om daaglikse nuus in Engels aan die Deense Ministerie van Buitelandse Sake, die Europese Kommissie en Jyllands-Posten te lewer.

Die inhoud sal kenmerkend politiek, sakenuus, opvoeding, finansies en algemene nuus insluit. Weekliks sluit die koerant ’n omvattende *In & Out* vermaaklikheidsgids in, wat in Mei 1998 deur Thomas Dalvang Fleurquin (Gidsredakteur 1998-2008) op die been gebring is.

Behalwe dat die weekblad bestel kan word, kan *The Copenhagen Post* ook by koerant-afsetpunte gekoop word of gratis by sekere punte soos die Kopenhaagse Lughawe verkry word. Intekenaars van gedrukte kopieë kan ook ’n wagwoordbeskermde PDF-kopie van die koerant op hul webwerf aflaai.

## Nuusargief 
*The Copenhagen Post*-webwerf is in die lente van 1998 aanlyn gebring tydens ’n kort landswye staking wat die druk van ’n koerant onmoontlik gemaak het. Die argief bied 'n leser die geleentheid om al die artikels wat vir die koerant geskryf was, te lees– ongeag of dit in die gedrukte uitgawe verskyn het of nie. Dit maak www.cphpost.dk die grootste Engelstalige databasis ter wêreld wat onlangse Deense nuus en gebeurtenisse betref.

## Eksterne skakels 
* *The Copenhagen Post*
Ocean View, Kaapstad

**Ocean View** is 'n kleurlingvoorstad in Kaapstad. Volgens die 2011-sensus het Ocean View 'n bevolking van 13&nbsp;569 gehad.

## Verwysings
Grassy Park

**Grassy Park** is 'n voorstad op die Kaapse Vlakte, Kaapstad. Volgens die 2011-sensus het Grassy Park 'n bevolking van 82&nbsp;200 gehad, van wie 71&nbsp;847 (88%) Kleurlinge was.

duimnael|links|Apostoliese kerk in Grassy Park

## Verwysings 
## Sien ook 
* Gereformeerde kerk Grassy Park
Rhodesfield

**Rhodesfield** is 'n voorstad van Kemptonpark aan die Oos-Rand. Volgens die 2011-sensus het Rhodesfield 'n bevolking van 5&nbsp;215 gehad. Daar is ook 'n bogrondse stasie vir die Gautrein gebou bo die bestaande stasie.

## Verwysings
Birchleigh

**Birchleigh** is 'n voorstad in noordelike Kemptonpark, in die Oos-Rand. Volgens die 2011-sensus het Birchleigh 'n bevolking van 10&nbsp;776 gehad.

## Sien ook 
* Birchleigh-Noord
* Gereformeerde kerk Birchleigh

## Verwysings
Van Riebeeckpark

**Van Riebeeckpark** is 'n voorstad van Kemptonpark aan die Oos-Rand. Volgens die 2011-sensus het Van Riebeeckpark 'n bevolking van 7&nbsp;431 gehad.

## Sien ook 
*Hoërskool Jeugland
*Laerskool van Riebeeckpark

## Verwysings
Dieregeluide

duimnael|regs|Luister na die getjirp van swaeltjies.
duimnael|regs|Luister na die gesing van walvisse en dolfyne in Venezuela.
[duimnael|regs|Die blaf of bôgom van 'n [Geelbobbejaan in Kenia]]

**Dieregeluide** is werkwoorde wat ingespan word om die geluide wat diere maak te beskryf. Die woorde is dikwels 'n nabootsing van die klank wat die diere uiter. Die interpretasie van hierdie geluide verskil egter van taal tot taal. Enkele voorbeelde ter illustrasie:
* Die voëls **kwetter** in die bome.
* As die leeu **brul**, staan die wêreld stil en luister.

## Voorbeelde 
Van die verskillende geluide sluit in:

* 'n Aap blaf (babbel) of *brul*

## Sien ook 
* Werkwoord, woorde wat die handeling (aksie) van 'n sin beskryf.

## Verwysings
Jacob Andersen

**Jacob Andersen** (* 1971 in Roskilde) is ’n Deense sanger wat beroemdheid verwerf het toe hy die 2004-talentkompetisie *Stjerne for en aften* (Ster vir ’n aand) gewen het.

In 2007 het Jacob Andersen in die Dansk Melodi Grand Prix deelgeneem, wat die Deense nasionale keuring vir die Eurovision-sangfees is. Hy het die liedjie “Listen to Love” by die halfeindrondte gesing. By die eindrondte op 10 Februarie 2007 het hy 5de geëindig met 12 punte.

## Bronne 
* "Stjerne for en aften" profiel
* "Dansk Melodi Grand Prix" profiel
* B.T. onderhoud
Demokraten

**Demokraten** (*Die Demokraat*) was ’n weekblad wat in Kopenhagen tussen 6 Januarie 1873 en 29 Desember 1873 uitgegee is. Die redakteurs was C. Würtz en W. Rasmussen. 

## Bronne
Ordbogen.com

**Ordbogen.com** (Deens: *die woordeboek*) is ’n kommersiële aanlynwoordeboek wat deur *Ordbogen A/S* besit word  en in Odense, Denemarke, gestasioneer is. Dit is veral geskik vir Deenssprekendes en diegene wat die Deense taal bestudeer.

Dit is ’n kommersiële diens wat gebruikers die geleentheid bied om toegang te kry tot die hele Deense standaardwoordeboek, sowel as vertalende woordeboeke vanuit Deens na Engels, Duits, Sweeds, Frans en Spaans. ’n Mens moet betaal om die volledige woordeboeke te gebruik, maar die webwerf laat twee gratis soektogte per dag toe.

Volgens die Alexa Internetrangering is Ordbogen.com die gewildste aanlynwoordeboek in Denemarke in 2005 en ook die uitgebreidste woordeboek met meer as 110 000 trefwoorde in sy Deense woordeboek soos op November 2006. Ordbogen.com is die 141ste gewildste webwerf wat deur Deense internetgebruikers besoek word, soos weergegee in April 2009.

## Geskiedenis 
duimnael|350px|links|Die Ordbogen.com-hoofkwartier in Odense.
**Den Danske Netordbog ** (*Die Deense Internetwoordeboek*) was ’n eenvoudige woordeboekdiens aan Deenssprekendes wat in 2001 by die Aarhus Besigheidskool se Leksikografiesentrum (Deens: *Center for Leksikografi*) op die been gebring is en het vinnig volgens TDC A/S die gewildste aanlynwoordeboek in Denemarke geword.

In Augustus 2003 was **Ordbogen** die eerste keer as ’n vertalende woordeboek bekend gestel wat die omskrywings van woorde vanuit Deens na Engels weergee en omgekeerd. Die projek is deur Cool Systems ApS (bekend deesdae as Ordbogen ApS) van stapel gestuur deur Jørgen Rohde se woordeboek uit te gee. Op hierdie stadium was die Deense woordeboek en die vertalende woordeboeke van mekaar geskei wat deur verskillende mense en groepe besit en onderhou is.

Omrede dit oorspronklik deur die Deense Ministerie van Kultuur befonds is, was Den Danske Netordbog weens ’n gebrek aan fondse in Augustus 2005 gesluit.

In die somergety van 2007 het Ordbogen.com soektogte tussen Deens na Duits en Duits na Deens toeganklik gemaak en in 2008 is ook Sweeds, Frans en Spaans toegevoeg. Die huidige Direkteur en Hoofuitvoerende Beampte van Orbogen.com is Bjarni Norddahl, wat die maatskappy saam met Michael Walther in 2001 gestig het.

Volgens hul eie bronne word Ordbogens gebruik en aangemoedig deur ’n aantal Deense maatskappye en media, soos Amnestie Internasionaal Danmark, GlaxoSmithKline Danmark en die nasionale uitsaaier Danmarks Radio se nuusafdeling wat uitsluitlik Ordbogen.com vir hul vertalingswerk  sedert 2005 gebruik het.

## Eksterne skakels 
* Ordbogen.com 

## Verwysings
Lys van Deense koerante

Hier volg ’n lys van **koerante in Denemarke**:

## Landwye koerante 
* B.T.
* Berlingske Tidende
* Dagbladet Arbejderen
* Dagbladet Børsen
* Dagbladet Information
* Dagbladet Politiken
* Ekstra Bladet
* Erhvervsbladet
* Jyllands-Posten
* Kristeligt Dagblad
* metroXpress
* Morgenavisen Jyllands-Posten
* Urban 
* Søndagsavisen
* Weekendavisen
* The Copenhagen Post
* Aktuelt, 2001 gestaak
* DAGEN, 6 Desember 2002 gestaak

## Streekskoerante 
### Funen 
* Fyens Stiftstidende
* Fyns Amts Avis
* Kjerteminde Avis
* Lokal Avisen Odense
* Områdeavisen Nordfyn
* Otterup Avis
* ugeavisen Odense
* Xtra Fyens Stiftstidende

### Jutland 
* Dagbladet Holstebro
* Der Nordschleswiger
* Flensborg Avis
* Fredericia Dagblad
* Herning Folkeblad
* Horsens Folkeblad
* Jydske Vestkysten
* Kolding Ugeavis
* Midtjyllands Avis
* Midtjylland Hverdag
* Morsø Folkeblad
* Nordjyske Stiftstidende
* Randers Amtsavis
* Ringkjøbing Amts Dagblad
* Skagen Onsdag
* Skive Folkeblad
*Skive Folkeblad – Webweergawe van Skive Folkeblad G/S
* Thisted Dagblad
* Vejle Amts Folkeblad
* Viborg Stifts Folkeblad
* Århus Stiftstidende

### Eilande 
* Bornholms Tidende
* Lolland-Falsters Folketidende
* Møns Tidende

### Seeland 
* Dagbladet/Frederiksborg Amts Avis
* Helsingør Dagblad
* Holbæk Amts
* Kalundborg Folkeblad
* Præstø Avis
* Næstved Tidende
* Sjællands Tidende
* Sydkysten
* Vordingborg Dagblad
* Ballerup Bladet

### Ontbinde koerante 
*Demokraten
*Kjøbenhavnposten
Cilliers

duimnael|300px|Portret van Sarel Cilliers.

**Cilliers** is 'n Afrikaanse van en kan na die volgende persone verwys:

* Sarel Cilliers (1801-1871), Voortrekkerleier
* Jan F.E. Cilliers (1865-1940), Afrikaanse digter

## Plekke 
* Charl Cilliers, dorp in Mpumalanga, Suid-Afrika
Potsdam-Mittelmark

**Potsdam-Mittelmark** is 'n administratiewe distrik in die weste van die Duitse deelstaat Brandenburg. Volgens sy oppervlakte is dit die derde grootste distrik in Duitsland ná Uckermark en Emsland. Potsdam-Mittelmark grens in die noorde aan Havelland, in die ooste aan die selfregerende stad Potsdam (wat ondanks sy naam nie deel uitmaak van die distrik nie), Berlyn en die distrik Teltow-Fläming, in die suide aan die distrikte Wittenberg en Anhalt-Bitterfeld in die deelstaat Sakse-Anhalt, en in die weste aan die distrik Jerichower Land.

## Eksterne skakels
Arthur Newton

**Arthur Newton** (1881 - 1959) was 'n Suid-Afrikaanse langafstand atleet. Hy was die eerste persoon wat die Comrades-maraton vyf keer kon wen met oorwinnings in 1922, 1923, 1924, 1925 en 1927. Hy was in Engeland gebore en emigreer na Suid-Afrika waar hy boer. Hy het bekendheid verwerf nadat hy as vyftigjarige verskeie landlooprekords geslaan het. Later vestig hy hom in die buiteland. Een van sy prestasies was om dwars oor die Amerika te hardloop. Hy is oorlede in 1959.

## Bron 
* Ensiklopedie van Suidelike Afrika, Eric Rosenthal, 1967.
Michiel van Breda

duimnael
**Michiel van Breda** (12 Augustus 1775 - 12 Augustus 1847) was die eerste burgemeester van Kaapstad, 'n lid van die Kaapse Wetgewende Vergadering en is ook bekend as die vader van die merinobedryf. Bredasdorp is amptelik in 1838 deur hom gestig. Van Breda was burgemeester van Kaapstad van 1840–1844.

Van Breda het die Merinoskaap in die vroeë 1900's op sy plaas Zoetendalsvallei geteel. Hy het onder andere opregte merinoramme van die Saksiese en die Rambouillie-ras ingevoer en so die skaapras in Suid-Afrika versterk. Die Merinoram-standbeeld by die ingang van die Bredasdorp/Napierse Koöperasie is in 1978 opgerig om dié skaapras, waarvoor die gebied so bekend is, te gedenk.

Sy seun was Dirk Gysbert van Breda, ook 'n latere burgemeester van Kaapstad.

## Sien ook 
* Bredasdorp
* NG gemeente Bredasdorp
* Soetendalsvlei 
* Zoetendaal

## Verwysings
Buvaisar Saitiev

**Buvaisar Hamidovich Saitiev** (Russies: Бувайсар Хамидович Сайтиев, Afrikaanse transliterasie: Boewaisar Chamidowitsj Saitijef, Tsjetsjnies: Сайт КIант Бувайса; 11 Maart 1975, Dagestan - 2 Maart 2025) was 'n Russiese stoeier van Tsjetsjniese afkoms. Hy het nege goue medaljes gewen, onder andere by die Olimpiese Somerspeles van 1996, 2004 en 2008.

Hy is algemeen as die grootste vryslagstoeier van alle tye beskou.
Ter wille van Christine

**Ter wille van Christine** is 'n Afrikaanse rolprent wat in 1975 uitgereik is. Die film het meer geld binne die eerste week ná uitreiking verdien as enige plaaslike fliek tot in daardie stadium.

## Genre 
Die rolprent is 'n omstrede drama. Dit het geen ouderdomsperk nie en kan deur die hele gesin geniet word.

## Hoofrolspelers 
* Hans Strydom as Paul, die dominee.
* Jan Bruyns, as Paul se pa, ook 'n dominee in dieselfde kerk.
* Sybel Coetzee, as Christine die Roomse-Katolieke verpleegster.
* Willie van Rensburg

## Intrige 
'n NG predikant van Swartruggens raak verlief op ‘n verpleegster. Toe dit bekend word dat die verpleegster 'n lidmaat van die Rooms-Katolieke Kerk is, is dié dominee se kerkraad glad nie geneë met die verhouding nie. Om sake verder deurmekaar te krap raak 'n getroude dokter ook nog verlief op die meisie.

## Sien ook 
* Lys van Afrikaanse rolprente
Boy Louw

**Matthys Michael Louw** (1906 - 1988) was 'n Springbokrugbyspeler.

## Rugbyfamilie 
Boy is gebore in die Wellington distrik, een van veertien kinders waarvan tien seuns was. Hy was in 'n rugbyfamilie gebore: hy en sy broer Fanie en sy oom Japie het vir Suid-Afrika gespeel. Sy neef Cyril en broers Elinor en Japie speel vir Transvaal terwyl sy ander broers, Jan, en P.K. vir die Westelike provinsie gespeel het. 

## Rugbyloopbaan 
Toe hy agtien was speel hy vir Paarl Boys High se eerste span en ook vir die Westelike Provinsie. Hy was 22 jaar oud toe hy Suid-Afrika vir die eerste keer verteenwoordig het in 1928 - teen die All Blacks. Op die 1931/32 toer na die Britse Eilande speel hy in negentien van die ses-en-twintig wedstryde. In 1933 speel hy teen die Wallabies in Suid-Afrika en in 1937 weer teen hulle en die All-Blacks in Australasië. Tragies is sy broer, Fanie, dood na 'n wedstryd vir Westelike Provinsie teen Transvaal in 1940 weens hartprobleme. 

Nadat hy uitgetree het as rugbyspeler word hy 'n skeidsregter maar weens 'n kniebesering moet hy ook daarmee ophou. Hy word betrokke by afrigting en was afrigter van die Springbokke in 1960 en 1965. Daarna was hy betrokke by Westelike Provinsie as keurder en bestuurder. 

Boy was 'n bestuurder vir Standard Bank. Hy sterf op 3 Mei 1988 in Belville.

## Bron 
* 30 Super Springboks. Paul Dobson. 1995. 

## Eksterne skakels 
*
Tale van Denemarke

duimnael|'n Groenlandse padteken wat parkering in Deen en Groenlands verbied
duimnael|Duitse taalkennis in Denemarke, 2005. Volgens die Eurobarometer het 58% van die respondente aangedui dat hul Duits goed genoeg is om 'n gesprek mee te voer. Hieruit het 15% gesê dat hul oor 'n baie goeie kennis van die taal beskik, terwyl 33% 'n goeie kennis en 52% basiese Duits onder die knie het
duimnael|Posseëls in Faroëes
Die **Koninkryk van Denemarke** het slegs een amptelike taal, Deens, die amptelike nasionale taal van die Deense volk, maar daar is ook ’n paar minderheidstale wat in hierdie gebied gepraat word. Hulle is Duits, Faroëes en Groenlands.

Die oorgrote meerderheid Dene praat Engels as tweede taal (86%);

### Faroëes 
Faroëes is ’n Noord-Germaanse taal, soos Deens, wat as die hooftaal op die Faroëreilande, ’n selfregerende gebied binne die koninkryk, gepraat word. Dit word ook deur die Faroërs gepraat wat bly in Denemarke. Faroëes lyk baie op Yslands en ook na die Oudnoorse taal wat in die Skandinawiese gebied meer as ’n millennium tevore gepraat is.

### Groenlands 
Groenlands is die hooftaal van die 54 000 Inuit wat woonagtig is in Groenland wat, net soos die Faroëreilande, ’n selfregerende gebied binne Denemarke is. Sowat 7 000 mense praat Groenlands op die Deense vasteland.

## Verwysings 
## Eksterne skakels 
*  Etnologiese verslag van Denemarke
*  Duits in Denemarke
Kemptonpark-Wes

**Kemptonpark-Wes** is 'n voorstad in Kemptonpark, in die Oos-Rand. Volgens die 2001-sensus het Kemptonpark-Wes 'n bevolking van 3&nbsp;245 gehad. Dit is sedert 2000 deel van die Ekurhuleni Metropolitaanse Munisipaliteit.
Cresslawn

**Cresslawn** is 'n voorstad in suidwestelike Kemptonpark, in die Oos-Rand. Volgens die 2011-sensus het Cresslawn 'n bevolking van 2&nbsp;308 gehad.

## Verwysings
Birchleigh-Noord

**Birchleigh-Noord** is 'n voorstad in noordelike Kemptonpark, in die Oos-Rand. Volgens die 2001-sensus het Birchleigh-Noord 'n bevolking van 7&nbsp;491 gehad.

## Sien ook 
*Birchleigh
Elmo de Witt

**Elmo de Witt** (1935-2011) was 'n Suid-Afrikaanse filmmaker. Hy was bekend in die industrie as "die man met die oog vir talent". Hy was veral bekend vir rolprente soos *Debbie*, *Hoor my Lied*  en *Grensbasis 13*. Hy is in 2011 te Uvongo (KwaZulu-Natal) op die ouderdom van 76 aan longverwante probleme oorlede.

## Filmografie 
As regisseur:
* Tolla is Tops, 1990
* Enemy Unseen, 1989
* You Must Be Joking!, 1986
* Grensbasis 13, 1979
* Someone Like You, 1978
* Kom tot Rus, 1977
* Mooimeisiefontein, 1977
* 'n Beeld vir Jeannie, 1976
* Liefste Veertjie, 1975
* Ter wille van Christine, 1975
* Vergeet My Nie, 1975
* Kwikstertjie, 1974
* Môre, Môre, 1973
* Snip en Rissiepit, 1973
* Die Wildtemmer, 1973
* Sperrgebiet: Diamantgebied No. 1, 1972
* The Last Lion, 1972
* Z.E.B.R.A., 1971
* Sien jou môre, 1970
* Danie Bosman, 1969
* Hoor my Lied, 1967
* Kavaliers, 1966
* Debbie, 1965
* Satanskoraal, 1959

As vervaardiger:
* Tolla is Tops, 1990
* Accidents, 1989
* Enemy Unseen, 1989
* Abafana a bahle, 1989
* Wild Zone, 1989
* Accident, 1988
* You Must Be Joking!, 1986
* 'n Beeld vir Jeannie (medevervaardiger), 1976
* Vergeet My Nie, 1975
* A New Life, 1971
* Lied in My Hart, 1970
* Die Geheim van Nantes, 1969

Draaiboeke:
* Tolla is Tops, 1990
* Hoor my Lied, 1967
* Debbie, 1965

Redigeerder:
* Debbie, 1965
* Hans en die Rooinek, 1961
* Hou die Blink Kant Bo, 1960

Kinematografie:
* Tolla is Tops, 1990

As akteur:
* Debbie, 1965 as trougas

## Verwysings
Bremerbrood

Dr. Karl Bremer, minister van gesondheid van 1951 tot 1953 in Suid-Afrika, het baie aandag geskenk aan die armes in die samelewing. Hy het besef dat baie siektes, soos tuberkulose, teëgewerk kan word deur goeie voeding en was daarom 'n voorstaander vir die verryking van voedsel. Hy het vroue aangeraai om botter en margarien as mengsel in die verhouding 1:2 te gebruik. Op sy advies het 'n verrykte bruinbrood in Julie 1952 in die winkels verskyn. Hierdie brood, in die volksmond as **Bremerbrood** bekend, was verryk met smaaklose vismeel, grondbonemeel, melkpoeier, kalsium en ander konsentrate. Bremer het gehoop om op die wyse genoeg eiwitte, soute en vette in die dieet van die bevolking te voeg. Ongelukkig was die brood nooit gewild nie.

## Sien ook 
* Burtonbrood
Melktert

duimnael|220px|'n Tipiese melktert
duimnael|220px|'n Vars gebakte melktert
'n **Melktert** is 'n eg Suid-Afrikaanse gereg wat gewoonlik koud as 'n tert bedien word. Dit bestaan uit 'n soet deegkors met 'n romerige vulsel daarin. Die vulsel word van melk, meel, suiker en eiers gemaak. Die verhouding van melk tot eier is hoër as in tradisionele Europese vlaterte of Sjinese eierterte, wat dit 'n ligter tekstuur en 'n sterker melksmaak gee. Sommige resepte vereis dat die vla in die kors gebak word, terwyl ander vereis dat die vulsel apart voorbereid word, en dan voor opdiening in die kors gegiet word. Kaneel word dikwels oor die oppervlak gesprinkel.

## Sien ook 
* Far breton, 'n tipe melktert, wat in Bretagne opgedis word.
* Kook en Geniet, een van die resepteboeke waarin die gereg voorkom.

## Eksterne skakels 
* Oumatjie se resep op boerekos.com 
* Sarie se wen-melktert
Danie Gerber

**Danie Gerber** (14 April 1958 - ) is 'n oud Springbokrugbyspeler.

Gerber was in 1984 die Suid-Afrikaanse Speler van die Jaar en is weer genomineer in 1985 en in 1992.  Hy het ook die beste verhouding tussen drieë gedruk en wedstryde gespeel in Springbok-geskiedenis (19 drieë in 24 toetse).  In 2007 is Gerber opgeneem in die Internasionale Rugbyheldesaal.

## Bron 
* 30 Super Springboks. Paul Dobson. 1995. 

## Eksterne skakels 
*
Turkse lira

Die **Turkse lira** (Turks: *türk lirası*), of **Turkse pond**, is die geldeenheid van Turkye en die nie-erkende Turkse Republiek van Noord-Siprus en word deur die Turkse Sentrale Bank uitgereik. Tot in 2008 is die geldeenheid die Nuwe Turkse lira (*yeni türk lirası*) genoem; dit het die Turkse lira op 1 Januarie 2005 vervang toe die geldeenheid gedevalueer is. Sedert 1 Januarie 2009 word dit weer die Turkse lira genoem.

duimnael|links|600px|Die Turkse lira

## Notas 
## Verwysings 
## Eksterne skakels 
*  *Türkiye Cumhuriyet Merkez Bankası*
Potchefstroom Koekoek

Die **Potchefstroom Koekoek** is ’n Suid-Afrikaanse hoenderras  wat in die 1960’s aan die Potchefstroomse Landboukollege in die stad van Potchefstroom deur professor Chris Marais ontwikkel is. Dit is uit kruisings tussen die Swart Australorp, en Wit Leghorn, Die hoenderras is later deur P.J. Serfontein en J.P. Botha verbeter.

## Sien ook 
* Hoender
* Landbou in Suid-Afrika

## Verwysings
Syd Nomis

**Syd Nomis** (1941–2018) was bekend as 'n Springbokrugbyspeler. Hy trek vir die eerste keer die Springboktrui aan op die 1965 Nieu-Seeland toer maar speel in geen toets nie. Hy het in 1967 sy eerste toets gespeel en daarna in vyf-en-twintig agtereenvolgende toetse gespeel. Hy speel sy laaste toets teen Engeland op Ellispark in 1971. Hy het 6 toetsdrieë gedruk. 

Hy is op 16 Junie 2018 na 'n hartaanval oorlede.

## Bron 
* 30 Super Springboks. Paul Dobson. 1995. 

## Eksterne skakels 
*
Candice Swanepoel

duimnael|regs|Candice Swanepoel

**Candice Susan Swanepoel** (* 20 Oktober 1988) is ’n Suid-Afrikaanse mannekyn wat bekend is vir haar modelwerk vir ''Victoria's Secret''.

## Lewe en modelloopbaan 
Candice Swanepoel is in Mooirivier, KwaZulu-Natal, gebore en is op 15 jarige ouderdom op ’n Durbanse vlooimark as potensiële model raakgesien.Op 16-jarige ouderdom is Candice €5&nbsp;000 (ZAR40&nbsp;000) vir ’n  dag se werk betaal. Swanepoel het onder andere vir die voorblaaie van Vogue (Griekeland & Italië), ELLE (Duitsland), en Ocean Drive (Verenigde State) en reklame van Nike, Diesel, Guess? en Versus Eyewear geposeer. saam met Lindsay Ellingson, Rosie Huntington-Whiteley en Erin Heatherton. In 2010 het Swanepoel ’n Victoria's Secret Angel geword. Swanepoel het ook Kardashian se 2010-reeks swemdrag gemodelleer. Op 12 Augustus 2010 het Swanepoel amptelik die eerste Victoria's Secret-winkel in West Edmonton Mall, Edmonton, Kanada, geopen. Candice Swanepoel is as nommer 61 in die FHM-tydskrif se “100 Sexiest Women in the World” aangewys en het ook op die voorblad van *Vogue Italia* gepryk.

## Buite die kollig 
Swanepoel praat vlot Afrikaans en Portugeesen gaan met die model Hermann Nicoli uit sedert sy 17 jaar oud is. Hulle is tans verloof.

## Verwysings 
## Eksterne skakels 
* Amptelike webwerf
Henry Oswald de Villiers

**H.O. de Villiers** (10 Maart 1945 – 20 Februarie 2022) was 'n Springbokrugbyspeler.

## Rugby loopbaan 
In 1965 speel hy vir die Universiteit van Kaapstad se eerste XV. In Junie dieselfde jaar haal hy die Westelike Provinsiespan. In 1967 word hy die eerste keer vir die Springbokke gekies teen die Franse en speel in al vier toetse. Weens beserings speel hy nie in 1968 teen die Britse Leeus nie, maar wel teen die Franse. Hy toer saam met die Springbokke op die 1969/70 betogertoer na die Britse Eilande. Weens beserings het hy ook nie teen die 1970 All Blacks uitgedraf nie, wat sy internasionale loopbaan beëindig het. 

## Bron 
* 30 Super Springboks. Paul Dobson. 1995. 

## Eksterne skakels 
*
Forbes

***Forbes*** is 'n saketydskrif in die Verenigde State van Amerika. 

[duimnael|links|upright|Forbes se kantore in [New York Stad.]]
*Forbes Magazine* is 'n Amerikaanse sakeblad wat deur B.C. Forbes gestig is, en tans deur sy kleinseun, Steve Forbes gelei word. Die tydskrif is veral bekend vir sy jaarlikse samestelling van 'n lys met die rykste mense ter wêreld (minimum van $ 1 miljard word benodig vir notering). Hulle stel ook elke jaar 'n lys met die 500 grootste besighede ter wêreld saam. Sedert 2004 publiseer hulle 'n lys van die 100 magtigste vroue ter wêreld.

Hulle bring ook jaarliks ander lyste uit, soos byvoorbeeld: *Celebrity 100 List*. Bekende mense wat al op nr. 1 was sluit in: Oprah Winfrey, Tom Cruise en Jennifer Aniston.

## Rykste mense ter wêreld 
Die hoogste Suid-Afrikaanse notering vir 2011 is Nicky Oppenheimer & familie op nommer 136.

In 2007 is die hoogste Nederlandse notering op hierdie lys die EU-kommissaris Neelie Kroes, op posisie nommer 59 (in 2006 op 38, en in 2005 op 44).

## Verwysings 
## Eksterne skakels 
*  Amptelike webwerf
** Lyste
Sukoró

**Sukoró** is ’n dorpie in die Fejér-graafskap van Hongarye.

## Geskiedenis 
Sukoró is vandag ’n vakansieoord in Hongarye wat aan die noordelike kus van die Velenceimeer aan die suidelike voet van die Velencei-heuwels geleë is. Sukoró is die eerste keer as “Sukoró” benoem in dokumente uit die jaar 1270. Die oorwinning by Pákozd-Sukoró tydens die Onafhanklikheidsoorlog in 1848 het aan die goeie naam van die dorpie gebou.
Lajos Kossuth het op 28 September ’n oorlogsraadsvergadering gehou in ’n Calvinistiese Kerk in Sukoró om voorbereidings te tref vir die Slag van Pákozd, waarvan die nagedagtenis steeds bewaar word.

## Verwysings
Avril Malan

**Avril Stéfan Malan** (9 April, 1937, Pretoria - ) was 'n Springbokrugbyspeler en -kaptein, in die slotposisie. Hy het in sestien toetse gespeel, tien daarvan as kaptein. Hy was Suid-Afrika se nege-en-twintigste Springbokkaptein. 

## Vroeë lewe 
Avril het grootgeword en skoolgegaan by Hoërskool Wonderboom in Pretoria. Sy pa was prof. Avril Malan en sy broer Magnus Malan, wat indertyd minister van verdediging in die Botha-regering was. Ná skool het hy in Stellenbosch gaan studeer.

## Rugbyloopbaan 
Op twintigjarige ouderdom het hy reeds vir die Westelike Provinsie gespeel as slot saam met Jan Pickard. In 1960 speel hy die eerste keer vir die Springbokke, teen die All Blacks. Alhoewel Avril korter as sy direkte teenstanders was, wen hy en Johan Claassen die lynstaanoorlog teen die All Blacks. Avril het ongelooflike veerkrag in sy bene gehad. 

Hy word as kaptein gekies vir die derde toets – op drie-en-twintigjarige ouderdom. Hy was die jongste Springbokkaptein ooit. Hy neem twee toerspanne na die Britse Eilande, in 1960/61 en 1965. Hy speel nie in 1962 teen die Iere en Britse Leeus nie weens 'n besering. Hy speel teen die Wallabies in 1963 (kaptein in slegs een toets) en was weer kaptein in 1964 in die enigste toets teen Wallis. In 1965 was hy die kaptein van die rampspoedige toer na Ierland en Skotland. Hulle wen nie een wedstryd nie en Avril tree uit rugby – slegs agt-en-twintig jaar oud. Hy werk by die Transvaal-Unie en was die Springbokke se afrigter op die 1969/70-betogertoer na Groot Brittanje en Ierland.

## Bron 
* 30 Super Springboks. Paul Dobson. 1995. 

## Eksterne skakels 
*
Carel du Plessis

**Carel du Plessis** (gebore 24 Junie 1960) is 'n oud-Springbokrugbyspeler en -afrigter wat bekend is as "die prins van vleuels".

## Rugbyfamilie 
Carel het in 'n rugbyfamilie grootgeword. Sy pa, Willie, het vir die Oostelike Provinsie en sy oupa (aan moederskant) vir Westelike Provinsie rugby gespeel. Sy broers Willie en Michael het altwee vir die Springbokke gespeel terwyl sy jonger broer, Jacques vir die Westelike- en Oostelike Provinsie rugby gespeel het. Carel het saam met beide broers in toetse gespeel maar die drie het nooit saam in een toets gespeel nie. Carel, Willie en Michael het egter saam vir Westelike Provinsie in die Curriebekereindstryd van 1982 teen Noord-Transvaal gespeel. Westelike Provinsie het die wedstryd met 24-7 gewen.

## Rugbyloopbaan 
Op skool het Carel losskakel gespeel. Hy haal die Suid-Afrikaanse Skolespan as losskakel in 1978. Slegs twee ander spelers van die 1978 Cravenweekspan word Springbokke: Jaco Reinach en Christo Ferreira. Hulle het egter nie die Skolespan gehaal nie. In 1979 speel hy senter vir Stellenbosch se onder twintig span. In 1980 speel hy senter vir Stellenbosch se eerste span en was kaptein van die SA Universiteite se onder twintig span. Hy haal die ook die Westelike Provinsie se span in die jaar, as vleuel. 

Hy word as senter gekies vir die Springbokke van 1981 wat in Nieu-Seeland en Amerika getoer het maar speel nie in een toets nie. Hy speel teen die Jaguars in 1982 en Engeland in 1984. 

Hy speel ook vir 'n Oorsese XV teen die Vyf Nasie-lande in 1986 en druk 'n fantastiese drie en speel ook teen die Kavaliers. In 1987 speel hy vir Transvaal.

Carel speel sy laaste wedstryd in 1989, die Curriebekerfinaal vir die Westelike Provinsie teen Noord-Transvaal. In die wedstryd druk hy ook sy laaste drie, wat die wedstryd gelykop laat eindig.

Gedurende 1997 was hy ook die Springbokafrigter.

## Bron 
* 30 Super Springboks. Paul Dobson. 1995. 

## Eksterne skakels 
*
Jannie Engelbrecht

**Jannie Engelbrecht** (1938 - ) is 'n oud-Springbokrugbyspeler. Hy het bekendheid verwerf toe hy met 'n gebreekte sleutelbeen twee drieë teen Noord-Transvaal gedruk het.

## Rugby loopbaan 
Hy word gekies vir Westelike Provinsie in 1959 na net twee wedstryde vir die Stellenbosch XV en haal ook die Junior Springbokspan na Argentinië. In 1960 word hy gekies vir die Springbokke teen Skotland. Hy haal die 1960/61 Springbok toerspan na die Britse Eilande en speel in twee toetse teen die 1961 Wallabies. Hy speel in al agt die toetse van 1965 waarvan die Springbokke net een gewen het. Hy speel ook teen die Franse op die 1968 toer en speel in sy laaste toets teen die Wallabies in 1969. Hy het agt toets drieë gedruk. Sy laaste seisoen vir Westelike Provinsie was in 1971 en hy moes noodgedwonge ophou speel weens beserings in 1972. Jannie het daarna betrokke geraak in rugby administrasie.

## Bron 
* 30 Super Springboks. Paul Dobson. 1995. 

## Eksterne skakels 
*
Dahme-Spreewald

duimnael|links|Landskapstoneel net buite die administratiewe setel Lübben
duimnael|links|Die bouterrein van Berlyn-Brandenburg se nuwe lughawe in Mei 2018. Die projek is gekniehalter deur talle probleme wat die opening met jare vertraag het 
[duimnael|links|Die *Lieberoser Wüste*, 'n barre woestynagtige landskap en voormalige militêre oefenterrein van Sowjetmagte, is een van die mees ongewone landskappe in die hele deelstaat Brandenburg. Na die gebied met 'n oppervlak van 550 km2 word dikwels verwys as die grootste [woestyn in Duitsland, alhoewel dit streng gesproke net 'n sanderige terrein is wat plantegroei benadeel]]
[duimnael|links|Boottoerisme in die Biosfeerreservaat [Spreewald (die foto is in die aangrensende distrik Spree-Neiße geneem)]]
**Dahme-Spreewald** (amptelik: *Landkreis Dahme-Spreewald*, Neder-Sorbies *Wokrejs Dubja-Błota*) is 'n administratiewe distrik in die suidooste van die Duitse deelstaat Brandenburg. Die distrik strek van die suidoostelike stadsgrens van Berlyn tot in die Spreewald en die uitlopers van die Lae Fläming (*Niederer Fläming*).

Die distrik Dahme-Spreewald is ingevolge administratiewe hervormings amptelik op 6 Desember 1993 gevorm met die samesmelting van drie kleiner vroeëre distrikte (Königs Wusterhausen, Luckau en Lübben), drie stede (Lieberose, Märkisch Buchholz en Golßen) en tien nedersettings (Blasdorf, Doberburg, Jamlitz, Leeskow, Plattkow, Speichrow, Telz, Trebitz, Ullersdorf en Wernsdorf).

Die voormalige lughawe Berlyn-Schönefeld (tans die snelste groeiende in Duitsland met 12,7 miljoen passasiers in 2018) is hier buite die nedersetting Schönefeld geleë, net soos die nuwe lughawe Berlyn-Brandenburg Internasionale Lughawe wat op 31 Oktober 2020 geopen is. Die suide van Dahme-Spreewald het 'n sterk agrariese karakter as een van die belangrikste produsente van groente in Duitsland wat onder die internasionaal beskermde handelsmerk *Spreewald* bemark word, terwyl ook toerisme 'n belangrike bron van inkomste geword het, onder meer danksy die groeiende gewildheid van plaasvakansies.

## Ekonomie 
Die belangrikste ekonomiese sektore is lug- en ruimtevaart, logistiek, biotegnologie, metaalverwerking, toerisme en voedselvervaardiging. Die distrik se sowat 14&nbsp;000 klein en middelgroot ondernemings het in 2017 werk aan 60&nbsp;900 mense verskaf.

## Verwysings
Doug Hopwood

**Douglas John Hopwood** (1934 - ) was 'n Springbokrugbyspeler.

## Rugby loopbaan 
Doug het reeds vir die Westelike Provinsie gespeel in 1957 as flank. Hy was ook deel van die Junior Springbok toer na Argentinië in 1959. Hy speel in sy eerste toets in 1960 teen Skotland en die laaste twee toetse teen die All Blacks. Hy is ook deel van die 1960/61 toer na die Britse Eilande. Hy speel ook teen die 1962 Britse Leeus, 1963 Wallabies en Wallis 1964. Hy was ook deel van die rampspoedige 1965 toer na Ierland en Skotland en sluit sy loopbaan af op die toer na Australasië.

## Bron 
* 30 Super Springboks. Paul Dobson. 1995. 

## Eksterne skakels 
*
Zita Pretorius

**Zita Pretorius** (gebore 7 Mei 1992) is 'n Afrikaanse sangeres. 

Pretorius is in 2010, op die ouderdom van 18, aangewys as die algehele wenner van die Opera-afdeling, asook die algehele kampioen by die World Championships of Performing Arts in Los Angeles, waaraan twee-en-vyftig lande deelgeneem het. Daarna het sy saam met Rudi Claase onder die verhoognaam *Rudi en Zita* begin opgetree. Hulle album *Die Engele Sing* is in 2011 uitgereik en het 26&nbsp;000 eenhede verkoop. In Desember 2011 het die paartjie aangekondig dat hulle paaie skei om op hulle sololoopbane te fokus.

Zita is in 2012 deur Universal Music geteken. Haar soloalbum *Skakerings van Dagbreek* is in September 2012 uitgereik. Sy is benoem vir 'n Ghoema- en Tempo-toekenning (Nuweling van die Jaar). Later in 2012 is 'n projek aangepak deur Universal Musiek vir 'n CD met Corlea Botha, Zita en Marzanne de Beer.  Die projek heet De La Creme en die CD se naam is *Dolce Vita*. 

In Oktober 2014 is die duetalbum *Burgerd + Zita* uitgereik saam met Burgerd Botha (voormalige lid van die groep Romanz. Die album is vir 'n Tempo-toekenning benoem.

## Diskografie 
* 2011: *Ons Lieflinge / Our Darlings - Die Engele Sing*
* 2012: *De La Creme - Dolce Vita*
* 2012: *Skakerings van Dagbreek*
* 2014: *Burgerd + Zita*

## Filmografie 
### Verhoog
*  L’elisir D’amore (Joburg Theatre) (2016)

* Cula Msanzi  (State Theatre Pretoria) 2016

* Cradle Under the Shade (2017)

* Don Pasquale (2017) (Norina)

* La Bohème   (Joburg Theatre) (Playhouse Theate Durban) (2017) (Muzetta - US)

* Houtkruis die Musical (2017) Leading role as Katerina

### Televisie 
* Jukebox (2011) (2012) (2014 
* DKNT (2011) 
* JAM (2014) 
* Villa Rosa (2015) 
* Kampos (2015)

## Sien ook 
* Lys van Suid-Afrikaanse musikale kunstenaars

## Verwysings 
* Zita Pretorius die sangeres met die klassieke stem
* "Houtkruis" weer na dekade terug in Pta

## Eksterne skakels 
* 
* 
* 
* 

### Musiekvideo's 
* https://www.youtube.com/watch?v=C0XCZ1E5CNE (Jy tel my op)
* https://www.youtube.com/watch?v=KiXNzClAlME (Die Engele Sing)
* https://www.youtube.com/watch?v=n7JtyTuod4Y (Soet en Suur)
Biblioteekkunde

**Biblioteekkunde** is die studie van die logiese ordening en dokumentering van menslike kennis, en die bybehorende beroepe heet Bibliotekaris en Bibliograaf. Die eerste handboek oor die onderwerp het in Duits verskyn (Schrettinger, 1808-1829). Die eerste Amerikaanse skool vir Biblioteekkunde is in 1887 deur Melvil Dewey aan die Columbia Universiteit gestig.

Biblioteekkunde moet onderskei word met argiefwetenskap, wat die studie van die vaslegging van doelgerigte versamelde menslike kennis is.

## Sien ook 
* Inligtingkunde

## Verwysings
Deense Bybelgenootskap

Die **Deense Bybelgenootskap** is ’n Deense kerklike instelling (met die Britse Bybelgenootskap as model) wat op 22 Mei 1814deur Ebenezer Henderson gestig en deur die Koninklike Resolusie op 23 Junie (daardie selfde jaar) bekragtig is. Die doelwit van hierdie genootskap is om Bybels uit te gee en te versprei.

Haar Majesteit Koningin Margrethe II is die beskermheer van die Bybelgenootskap.

Die Bybelgenootskap is sowel ’n liefdadigheids- as godsdienstige instelling.

Die Bybelgenootskap se oogmerk is om die Bybel en Bybelmateriaal uit te gee om geld in te samel om die Internasionale Bybelwerk te ondersteun.

Die Bybelgenootskap se bedrywighede dek Denemarke, die Faroëreilande en Groenland.
 
Die Internasionale Bybelwerk word hoofsaaklik ondersteun deur die samewerking met Die Verenigde Bybelgenootskappe, maar daar is ook ander vaste internasionale vennote, soos die Christelike satellietkanaal SAT-7. Die Bybelgenootskap vorm deel van Isobro, die Uitgewersvereniging en die Deense Raad van Kerke.

## Eksterne skakels 
*Die Deense Bybelgenootskap se tuisblad 
*http://www.bibelselskabet.dk/information/love.pdf
Inligtingkunde

**Inligtingkunde** is 'n jong tak van die wetenskap wat fokus op die wisselwerking tussen inligting en kommunikasie asook die invloed van inligtingstegnologie. Die uitruil van inligting tussen individue en organisasies word hiermee vanuit verskillende hoeke bekyk, soos tegnies, kognitief, sosiaal en bedryfskundig. So fokus inligtingkunde op die verkryging, strukturering, organisering, oordrag, stoor en verspreiding van inligting, óf binne 'n bedryfskonteks óf in wetenskaplike navorsing.

## Sien ook 
* Biblioteekkunde

## Verwysings